**השלמה לתואר B.A בניהול לוגיסטיקה להנדסאים (מה"ט ומשרד החינוך)**

**מטעם המחלקה לניהול בפקולטה למדעי החברה, אוניברסיטת בר-אילן**

תכנית ייחודית להשלמת תואר ראשון - B.A בניהול לוגיסטיקה של המחלקה לניהול בפקולטה למדעי החברה, אוניברסיטת בר אילן. הלימודים בתכנית זו מיועדים  לבוגרי ותלמידי המגמות הבאות: תעשייה וניהול, אלקטרוניקה, תוכנה, חשמל, מכונות הנדסה אזרחית. בוגרי מגמה שונה במסלולי מה"ט ובוגרי מסלול עתודה טכנולוגית של צה"ל יכולים להגיש בקשה להתקבל לתכנית ההשלמה (לימודי המכינה) אך מועמדותם תיבחן ע"י ועדת חריגים.

כל האמור, מתייחס לסטודנטים הלומדים במסלול בוקר או במסלול משולב בשנת לימודיהם השנייה או בוגרים עד 5 שנים מיום סיום לימודיהם.

מועמדים מעל 5 שנים יועלו לוועדת חריגים וניתן יהיה לשקול את קבלתם על סמך ניסיונם המעשי הרציף בתחום.

\*בוגרי מגמות הנדסאים בתחום: קולנוע וטלוויזיה לא יכולים להתקבל ללמוד בתכנית.

**לוגיסטיקה**

לוגיסטיקה היא התורה ואומנות המעשה של הספקת החומר והשירותים הנלווים אליו בארגון. המערכת הלוגיסטית בארגון אחראית לספק לליבת הייצור של הארגון את החומר (מלאים ותשתיות ייצור פיזיות) והשירותים הנלווים אליו באיכות, בשירות, בכמות, במקום, בזמן ובעלות הנדרשים.

לימודי התואר מתבססים על 5 קבוצות תוכן ראשיות: מקצועות תשתית, מקצועות ליבה בלוגיסטיקה, כלכלה, מערכות מידע ומקצועות מחקר. הלימודים במסלול נועדו להקנות לסטודנטים ידע והבנה אקדמית ומקצועית כוללת בתחומי ניהול שרשרת הספקה, לוגיסטיקה וכלכלה.

המסלול מיועד לסטודנטים אשר סיימו לימודי הנדסאים או אלו בשנת הלימודים האחרונה ללימודי הנדסאי המעוניינים להמשיך ללימודים אקדמיים, לרכוש הכשרה לתפקידי ניהול מערכתיים ובפונקציות הסיוע בתעשייה עתירת הידע, כגון: ניהול פרויקטים, ניהול מערכות מידע, ניהול הייצור, ניהול רכש וכו'.

**תנאי קבלה**

* הנדסאים בוגרים: ציוני גמר במקצועות פנימיים בלימודי הנדסאים בציון משוקלל של 80 ומעלה - יש לצרף דיפלומה + גיליון ציונים.
* הנדסאים לומדים: גיליון ציונים שנה א' בממוצע 80. מועמדים אלה יתחייבו לעמוד בממוצע 80 בתום לימודי ההנדסאים.
* הצגת ציון בבחינת אמיר/אמירנט/אמירם. למען הסר ספק ללא ציון במבחן אמיר/ם/נט לא ניתן יהיה להתקבל למכינה.
* תעודת בגרות (הכוללת 4 יח"ל באנגלית בציון 56 לפחות) או מכינת 30+ של אוניברסיטת בר אילן לחסרי תעודת בגרות בני 30 ומעלה (בממוצע 75 ומעלה) סטודנטים בעלי 3 יח"ל באנגלית יחוייבו לבצע מכינת 4 יחידות אנגלית של המכינות הייעודיות באוניברסיטת בר אילן במועד הקיץ טרם קבלתם לתואר הראשון באוניברסיטה.
* על מועדי הרישום למכינת 30+ ומכינת 4 יח"ל אנגלית המתקיימות באוניברסיטת בר אילן יש להתעדכן עם תחילת לימודכם במכינה באורט.
* סטודנטים בעלי דיפלומות הנדסאים וחסרי תעודת בגרות, דיפלומת ההנדסאים תחשב להם כתחליף לתעודת הבגרות, אך עדיין יהיו מחוייבים להשלים 4 יח"ל באנגלית במסגרת המכינות הייעודיות באונ' בר אילן במועד הקיץ טרם קבלתם לתואר הראשון.
* להלן קישור לאתר המכינות בבר אילן:

<https://www.biu.ac.il/field-of-study/tracks/preparations-main>

* מובהר בזאת כי הצגת דיפלומת ההנדסאי הינה תנאי לסיום וקבלת זכאות לתואר ראשון מטעם אוניברסיטת בר אילן.

**הלימודים יתקיימו ב - 2 שלבים:**

שלב א' : לימודי השלמה (מכינה) במסגרת אורט החל משנה"ל תשפ"ו אוקטובר 2025:

* 1. הנדסאי תעשייה וניהול - 15 נ"ז (7.5 ש"ש )במשך שני סמסטרים.
  2. יתר ההנדסאים –20 נ"ז ( 10 ש"ש ) במשך שני סמסטרים.
  3. עלות לימודי המכינה במסגרת אורט 12,900 ₪.

שלב ב': לימודים לקראת תואר B.A באוניברסיטת בר אילן:

1. מסיימי המכינה בממוצע משוקלל של 78 ומעלה (חובה לעבור את כל המקצועות בציון 60 ומעלה) **העומדים בכל יתר תנאי הקבלה,** יתקבלו, על בסיס אישי, ועל פי החלטת האוניברסיטה בלבד, ללימודי המשך לתואר B.A בניהול לוגיסטיקה באוניברסיטת בר-אילן, הלימודים ימשכו 3 סמסטרים (סמ' א', סמ' ב', סמ' קיץ) בקמפוס בר אילן.
2. עלות הלימודים עבור 3 סמסטרים בבר אילן הינה בגובה 200% שכר לימוד (לא כולל תשלומים נלווים עבור קורסי אנגלית והבעה עברית) ע"פ כללי מדור שכר לימוד באונ' בר אילן.
3. הסטודנטים נדרשים להשלים לימודי אנגלית, יהדות והבעה עברית בהתאם לנדרש מכל אחד ברמה האישית.
4. **למען הסר ספק, לוח הזמנים באוניברסיטה אינו כולל את לימודי האנגלית. שעות הקורסים באנגלית מחייבות הגעה בימים ובשעות נוספות, בהתאם לרמתו של כל סטודנט.**

**הערות**

* תכנית הלימודים ותנאי הקבלה כפופים להחלטת האוניברסיטה ועשויים להשתנות מעת לעת.
* תכנית הלימודים ותנאי הקבלה תקפים לסטודנטים שהחלו מכינה באורט בשנה"ל תשפ"ו וממשיכים לתואר הראשון במסלולי ניהול לוגיסטיקה/ניהול טכנולוגיה בשנה העוקבת, בשנה"ל תשפ"ז
* תכנית הקורסים בתואר מתייחסת לתכנית מובנית של שלושה סמסטרים רצופים , כל חריגה מהתכנית המוצעת תגרור שינויים בהיקפי השעות והקורסים וכן בשכר הלימוד, בהתאם לנוהלי האוניברסיטה.
* כמות הקורסים באנגלית הנדרשים לתואר נקבעת באופן פרטני לכל סטודנט ובהתאם לתוצאות בחינת המיון באנגלית (אמי"ר/אמיר"ם/אמירנט/חלק של האנגלית בבחינה הפסיכומטרית). ראו <https://efl.biu.ac.il/node/1230>
* גובה התשלום עבור קורסים באנגלית הנדרשים לתואר תלויה בכמות הקורסים שנקבע.
* הפטור על סמך לימודים קודמים יידון באופן פרטני לכל סטודנט ובכל מקרה האישור הסופי על כך יינתן ע"י מדור הסטטוס באוניברסיטת בר אילן.
* פטור מהבעה עברית בהתאם לרמה האישית של כל סטודנט להלן הקישור למחלקה להבעה עברית:

[hebrew2024.pdf (biu.ac.il)](https://stuad.biu.ac.il/files_stuad/students-admin/news/hebrew2024.pdf)

* סטודנטים בעלי תעודת בגרות שאינה ישראלית יידרשו לבחינת מיון ביחידה להבעה עברית לצורך קביעת הרמה בעברית ולימודי עברית במסגרת לימודי התואר הראשון.
* בעת הלימודים במכינות, הסטודנטים שייכים ומטופלים במכללת אורט בה הם לומדים (סמ' א' + סמ' ב' + קיץ לכלל הסטודנטים למעט תעשייה וניהול). בעת הלימודים בקמפוס בר אילן, הסטודנטים שייכים לאוניברסיטה ומטופלים ע"י גורמי האוניברסיטה.
* הלימודים במכינה יהיו בחלקם פרונטלים וחלקם בזום, בהתאם למדיניות ההוראה של אוניברסיטת בר אילן.
* ציון לשבח ע"ג התואר מוענק באוניברסיטה לסטודנטים שלמדו בפועל מינימום 80 נ"ז (40 ש"ש) בתואר ועמדו בממוצע הנדרש לקבלת הצטיינות כפי שמופיע בתקנון משרד הרשם באוניברסיטה. הנהלת האוניברסיטה החליטה שניתן יהיה לתת ציון לשבח למסלול אורט ***רק לסטודנטים שלימודי המכינה ולימודי התואר בקמפוס יגיעו ביחד לסך של 40* ש"ש.**  סטודנטים שמגמת ההנדסאים שלהם היא תעשייה וניהול, לומדים במכינה 15 נ"ז  (7.5 ש"ש) על כן  בכדי להגיע למכסת ה80 נ"ז (40ש"ש) הנדרשת  חסר 2 נ"ז (1 ש"ש).  בהתאם לכל האמור לעיל, רק סטודנטים שלמדו במכינה בפועל יותר מ 15 נ"ז ( 7.5  ש"ש )(למדו במכינה גם את אחד מהקורסים הבאים: מבוא להסתברות/ מבוא לסטט' ב' ) יהיו זכאים לאופציית קבלת הצטיינות בתואר במידה ויעמדו בממוצע הנדרש ע"פ כללי משרד הרשם.
* בחינות הינן באחריות אקדמית של אוניברסיטת בר אילן, מאחר והן אמריקאיות, הן אינן נסרקות.
* הפסקת לימודים הינה בהתאם לנספח א' (הפסקת לימודים).
* המידע הקובע נמצא באתר אוניברסיטת בר אילן בכתובת: <https://management.biu.ac.il>

**לקבלת פרטים נוספים ולהרשמה ניתן לפנות אל:**

**מכללת אורט סינגאלובסקי תל אביב**

1-700-50-90-20

**תכנית לימודים עקרונית תשפ"ו - כל המגמות(\*\*\*) למעט תעשייה וניהול**

|  |  |  |  |
| --- | --- | --- | --- |
| **שם המקצוע** | **מקצועות פטור על סמך לימודי הנדסאים** | **לימודי השלמה באורט (מכינה)** | **לימודי המשך לתואר בקמפוס בר אילן** |
| מבוא לכלכלה מיקרו |  | 3 |  |
| מבוא לכלכלה מאקרו |  | 3 |  |
| יסודות המלאי |  | 3 |  |
| ניהול מערכות לוגיסטיות |  | 3 |  |
| חקר ביצועים א' |  | 3 |  |
| מבוא להסתברות |  | 2 |  |
| מבוא לסטטיסטיקה ב' |  | 3 |  |
| מבוא לסטטיסטיקה א' | 3 |  |  |
| מתמטיקה א' | 3 |  |  |
| מתמטיקה ב' | 2 |  |  |
| ניהול מערכות מידע ומסדי נתונים | 3 |  |  |
| מקצועות בחירה ומקצועות כלליים | 26 |  |  |
| יישומי בינה מלאכותית בשרשרת הספקה |  |  | 2 |
| תיאוריות ויישומים בכלכלה |  |  | 3 |
| מבוא לתכנות בסביבת פייתון |  |  | 3 |
| תמיכה לוגיסטית משולבת |  |  | 3 |
| יסודות מערכות תובלה ושינוע |  |  | 3 |
| יסודות המימון |  |  | 2 |
| שיטות מחקר וניתוחנתונים |  |  | 3 |
| סמינריון מחקרי |  |  | 4 |
| סמינריון עיוני |  |  | 4 |
| ניהול פרויקטים |  |  | 3 |
| יישומי מערכות מידע לוגיסטיות |  |  | 3 |
| יסודות הרכש |  |  | 3 |
| חקר ביצועים ב' |  |  | 3 |
| ניהול התפעול והייצור |  |  | 3 |
| קבלת החלטות בתנאי אי ודאות |  |  | 2 |
| מדעי הנתונים לניהול בשפת פייתון |  |  | 2 |
| יסודות ניהול שרשרת הספקה |  |  | 3 |
| היבטיים משפטים בלוגיסטיקה |  |  | 2 |
| סיור לימודי בתעשייה |  |  |  |
| לימודי יסוד ביהדות | 8רק למסיימים בשנה אחת (\*\*) |  | 12 |
| סה"כ:  **128נקודות זכות** | 45 | 20 | 63 |

(\*) תכנית הלימודים כפופה לאישור אוניברסיטת בר אילן.

(\*\*) במידה והסטודנט לומד מעבר לשנה אחת ידרש לקורסים נוספים לפי כללי האוניברסיטה.

(\*\*\*) בהתאם למגמות המאושרות כמפורט לעיל.

**תכנית לימודים עקרונית תשפ"ה(\*) – תעשייה וניהול**

|  |  |  |  |
| --- | --- | --- | --- |
| **שם המקצוע** | **מקצועות פטור על סמך לימודי הנדסאים** | **לימודי השלמה באורט (מכינה)** | **לימודי המשך לתואר בקמפוס בר אילן** |
| מבוא לכלכלה מיקרו |  | 3 |  |
| מבוא לכלכלה מאקרו |  | 3 |  |
| יסודות המלאי |  | 3 |  |
| ניהול מערכות לוגיסטיות |  | 3 |  |
| חקר ביצועים א' |  | 3 |  |
| מתמטיקה א' | 3 |  |  |
| מתמטיקה ב' | 2 |  |  |
| מבוא להסתברות | 2 |  |  |
| ניהול מערכות מידע ומסדי נתונים | 3 |  |  |
| מבוא לסטטיסטיקה א' | 3 |  |  |
| מבוא לסטטיסטיקה ב' | 3 |  |  |
| מקצועות בחירה ומקצועות כללים | 26 |  |  |
| יישומי בינה מלאכותית בשרשרת הספקה |  |  | 2 |
| תיאוריות ויישומים בכלכלה |  |  | 3 |
| מבוא לתכנות בסביבת פייתון |  |  | 3 |
| תמיכה לוגיסטית משולבת |  |  | 3 |
| יסודות מערכות תובלה ושינוע |  |  | 3 |
| יסודות המימון |  |  | 2 |
| שיטות מחקר וניתוח נתונים |  |  | 3 |
| סמינריון מחקרי |  |  | 4 |
| סמינריון עיוני |  |  | 4 |
| ניהול פרויקטים |  |  | 3 |
| ניהול התפעול והייצור |  |  | 3 |
| יישומי מערכות מידע לוגיסטיות |  |  | 3 |
| יסודות הרכש |  |  | 3 |
| חקר ביצועים ב' |  |  | 3 |
| מדעי הנתונים לניהול בשפת פייתון |  |  | 2 |
| קבלת החלטות בתנאי אי ודאות |  |  | 2 |
| יסודות ניהול שרשרת הספקה |  |  | 3 |
| היבטים משפטיים בלוגיסטיקה |  |  | 2 |
| סיור לימודי בתעשייה |  |  |  |
| לימודי יסוד ביהדות | 8רק למסיימים בשנה אחת (\*\*) |  | 12 |
| סה"כ: **128 נקודות זכות** | 50 | 15 | 63 |

(\*) תכנית הלימודים כפופה לאישור אוניברסיטת בר אילן.

(\*\*) במידה והסטודנט לומד מעבר לשנה אחת ידרש לקורסים נוספים לפי כללי האוניברסיטה.